LIETUVOS RESPUBLIKOS ŽEMĖS ŪKIO MINISTRO

Į S A K Y M A S

DĖL ŽEMĖS ŪKIO MINISTRO 2007 M. GRUODŽIO 12 D. ĮSAKYMO Nr. 3D-549 „DĖL VIETOS PLĖTROS STRATEGIJŲ, ĮGYVENDINAMŲ PAGAL LIETUVOS KAIMO PLĖTROS 2007–2013 METŲ PROGRAMOS KRYPTIES „LEADER METODO ĮGYVENDINIMAS“ PRIEMONĘ „VIETOS PLĖTROS STRATEGIJŲ ĮGYVENDINIMAS“, ATRANKOS TAISYKLIŲ PATVIRTINIMO“ PAKEITIMO

2010 m. gruodžio 31 d. Nr. 3D-1136

Vilnius

P a k e i č i u Vietos plėtros strategijų, įgyvendinamų pagal Lietuvos kaimo plėtros 2007–2013 metų programos krypties „LEADER metodo įgyvendinimas“ priemonę „Vietos plėtros strategijų įgyvendinimas“, atrankos taisykles, patvirtintas Lietuvos Respublikos žemės ūkio ministro 2007 m. gruodžio 12 d. įsakymu Nr. 3D-549 „Dėl vietos plėtros strategijų, įgyvendinamų pagal Lietuvos kaimo plėtros 2007–2013 metų programos krypties „LEADER metodo įgyvendinimas“ priemonę „Vietos plėtros strategijų įgyvendinimas“, atrankos taisyklių patvirtinimo“ (Žin., 2007, Nr. 132-5388), ir išdėstau 9.4 punktą taip:

„9.4. bent 1/3 VVG valdymo organo narių yra išklausę mokymo kursus, tiesiogiai susijusius su LEADER metodo taikymu; tinkamais pripažįstami mokymo kursai, kurių kodai yra 596131007, 5961310083 ir 396131107 (taikoma, kai VVG nėra gavusi paramos pagal Lietuvos 2004–2006 metų bendrojo programavimo dokumento (BPD), patvirtinto Lietuvos Respublikos Vyriausybės 2004 m. rugpjūčio 2 d. nutarimu Nr. 935 (Žin., 2004, Nr. 123-4486), Kaimo plėtros ir žuvininkystės prioriteto priemonę „Leader+ pobūdžio priemonė“);“.

Aplinkos ministras,

pavaduojantis žemės ūkio ministrą	Gediminas Kazlauskas